**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XX. Br. 4/PROSINAC 2016.

Tišina Ovij svu Zemlju

Tišina zemlju ovija, Ovij svu Zemlju u meke svoje

bliži se sveta Noć, velove božanske,

Pahulje granje povija, i ispuni je mirom i tišinom.

Ubrzo On će doć`.

 Da dostojno primi Tebe,

Uljepšaj staze i pute, koji si Iskon,

Čiste Mu darove daj; i vremena vječnih…

Padni pred Njegove skute,

On je Tvoj vječni Raj! I zagrli je svojom puninom.

S. Marija od Presvetog Srca (Anka Petričević)



Svim članovima HKDPD-a i njihovim obiteljima želimo radostan Božić te obilje Božjeg blagoslova u 2017. godini!

Ravnateljstvo HKDPD-a

**BOŽJA RIJEČ – RIJEČ ŽIVOTA**



*Judo, laviću mali! Plijenom si se, sine, udebljao; poput lava, poput lavice legao potrbuške! Tko bi ga dražiti smio?  Od Jude žezlo se kraljevsko, ni palica vladalačka od nogu njegovih udaljiti neće dok ne dođe onaj kome pripada - kome će se narodi pokoriti.*

 **Izl 49, 9-10**

**TRIBINA O SVETOJ MAJCI TEREZIJI**

**Na tribini u studenom govorila je dr. sc. Sanja Nikčević, teatrologinja, prof. na Umjetničkoj Akademiji u Osjeku, o Majci Tereziji kao svetici radosti. Svi se sjećamo da je ona zaista zračila vedrinu i smirenu radost, a opet, u sebi je proživljavala tjeskobu, tamnu noć i veliku patnju zbog osjećaja Božje odsutnosti, o čemu je ostavila svjedočanstvo u svojim spisima i pismima. Za vjernike ta su njena iskustva poučna jer nam pokazuju kako se na putu svetosti mora trpjeti, kako Bog daje duhobvne utjehe, ali se i skriva da bismo ga snažnije tražili i vjeru jačali. U duhovnom životu snaga vjere i volje nadilazi snagu bilo kakvih osjećaja. Sanja je također posvjedočila kako su knjige o ovoj suvremenoj svetici dodaknule njezino srce, njezin život, produbile misao o važnosti poslušnosti, o radosti koju daje služenje Bogu i čovjeku, o dobroti koju valja iskusiti i omogućiti i drugima da je iskuse. Zaključila je kako danas nema junaka ni u umjetničkim djelima (knjige, kazalište) jer je ovaj svijet izgubio vjeru pa s njom i ideale, tako da ispada kao da se ne smije znati da postoji Bog, da je čovjek sretan kad čini dobro i da mu to donosi radost i mir.**

**Neka vas u ovo adventsko vrijeme inspiriraju i dotaknu riječi svete Majke Terezije:**

Plod tišine je MOLITVA

Plod molitve je
VJERA
Plod vjere je
LJUBAV
Plod ljubavi je
SLUŽENJE
Plod službe je
MIR.

**PRONAĐI SVOJ LIJEK**

 ***Ne gledaj na ono što bi se moglo dogoditi sutra. Isti vječni Otac koji se za tebe brine danas brinut će se za tebe i sutra i svaki dan tvoga života. Ili će te zaštititi od patnje ili će ti dati neiscrpnu snagu da je podneseš. Budi u miru, dakle, i otkloni sve uznemirujuće misli.***

 sv. Franjo Saleški

**POZIV NA TRIBINU**

**TEMA: SLUGA BOŽJI ALEKSA BENIGAR – SVJEDOK ZA KRISTA I**

 **BORAC ZA NJEGOVU ISTINU**

**PREDAVAČ: FRA RATKO RADIŠIĆ,**  **VICEPOSTULATOR KAUZE**

 **SLUGE BOŽJEGA**

**ČETVRTAK, 15. prosinca 2016. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

OBAVIJEST

1. Biblijska grupa je počela s radom. Voditelj pater Marko Matić. Ove godine pratimo Evanđelje po Mateju  Susreti se održavaju četvrtkom u prostorijama župe na Jordanovcu s početkom u 19 sati i 15 minuta. Tematika razmatranja: Kako je nastalo Evanđelje? Iz kojih izvora su uzeti podatci? Tko ga je napisao i kome je prvenstveno namijenjeno. Koja  je poruka Evanđelja?

 Preporučamo članovima Društva da nam se pridruže.

1. Molimo one koji nisu plaćali redovito članarinu da plate za ovu godinu (studenti i nezaposleni ne plaćaju).

Ako niste sigurni jeste li platili, možete to provjeriti kod rizničara Ante Perkovića na mail: anteperkovic2003@net.hr ili mob.: 091 553 5347.

PREKRASNE, JASNE, ISTINITE CHESTERTONOVE MISLI O KATOLIČKOJ CRKVI

Ne postoji niti jedan drugi primjer kontinuirane inteligentne institucije koja razmišlja o samom razmišljanju već dvije tisuće godina. Njezino iskustvo pokriva gotovo sva iskustva, a posebice gotovo sve pogreške. Rezultat toga je mapa u kojoj su sve slijepe ulice i loše ceste jasno označene, kao i svi putevi koji su se pokazali bezvrijednima pomoću najboljeg od svih dokaza: dokazom onih koji su tim putevima pošli.

Na ovoj misaonoj mapi pogreške su označene kao izuzeci. Njezin veći dio sastoji se od igrališta i veselih lovišta u kojima um ima slobode koliko poželi, a da ne spominjem toliki broj intelektualnih bojnih polja u kojima je borba neograničeno otvorena i neodlučena. Ali Crkva nedvojbeno preuzima odgovornost označavanja određenih puteva kao onih koji nikamo ne vode ili koji vode u propast, u prazan zid ili strmu provaliju. Na ovaj način spriječava ljude od gubljenja vremena ili traćenja života na putevima koji su se pokazali uzaludnima ili kobnima mnogo puta u prošlosti, ali koji bi mogli ponovno zarobiti mnoge putnike u budućnosti. Crkva preuzima odgovornost za upozoravanje svoga puka na ove puteve. Ona dogmatski brani čovječanstvo od njegovih najgorih neprijatelja, tih starih i strašnih proždirućih čudovišta starih pogrešaka. Sve te stare teme na neki način uspiju izgledati prilično svježe, posebno svježoj generaciji. Njihova prva izjava uvijek zvuči bezazleno i uvjerljivo. Navest ću samo dva primjera. Zvuči bezazleno reći, kao što većina suvremenih ljudi govori: "Čini su loši samo onda ako su loši po društvo." Slijedite to geslo i prije ili poslije ćete imati nečovječnost košnice ili poganskog grada, uspostavljanje ropstva kao najjeftinijeg i najsigurnijeg sredstva proizvodnje, mučenje robova kao svjedočanstvo da pojedinac nije ništa u usporedbi s državom, proglašenje da nedužan čovjek mora umrijeti za narod, kao što su to učinili Kristovi ubojice. Onda ćete, možda, otići natrag katoličkim definicijama i saznati da Crkva, dok govori da je naša dužnost raditi za društvo, također ističe i druge stvari koje spriječavaju nepravdu prema pojedincu. Ili također nam zvuči pobožno kada čujemo: "Naš moranli konflikt bi trebao završiti pobjedom duhovnog nad materijalnim." Slijedite to geslo i mogli biste završiti u ludilu manihejaca govoreći da je samoubojstvo dobro jer je žrtva, da je seksualna perverzija dobra jer ne proizvodi život, da je đavao stvorio sunce i mjesec jer su oni materijalni. Tada biste mogli početi shvaćati zašto katoličanstvo inzistira da postoje i zli duhovi baš kao i dobri, i da materijalne stvari također mogu biti posvećene, kao u Utjelovljenju ili za vrijeme mise, u sakramentu braka ili uskrsnuću tijela.

[Croatian Chestertonians: Zašto sam katolik](https://www.google.hr/url?sa=t&rct=j&q=&esrc=s&source=web&cd=2&cad=rja&uact=8&ved=0ahUKEwi0jvnU_uHQAhUG6xQKHSAZCmsQFggjMAE&url=http%3A%2F%2Fcroatianchestertonians.blogspot.com%2F2013%2F01%2Fzasto-sam-katolik.html&usg=AFQjCNHoKryfCkW6CP6pQKFrNkFgcC35cQ)

croatianchestertonians.blogspot.com/2013/01/zasto-sam-katolik.html

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr